Document ID: 32011R0168

KOMISIJAS REGULA (ES) Nr. 168/2011
(2011. gada 23. februāris),
ar ko groza Regulu (ES) Nr. 107/2010 attiecībā uz barības piedevas Bacillus subtilis ATCC PTA-6737 izmantošanu barībā, kura satur maduramicīnamoniju, monenzīnnātriju, narazīnu vai robenidīna hidrahlorīdu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.
(2)
Regulā (EK) Nr. 1831/2003 ir paredzēta iespēja barības piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas.
(3)
Mikroorganismu preparāta Bacillus subtilis ATCC PTA-6737 kā dzīvnieku barības piedevas gaļas cāļiem izmantošana ar Komisijas Regulu (ES) Nr. 107/2010 (2) atļauta desmit gadus.
(4)
Atļaujas turētājs iesniedza pieteikumu izdarīt grozījumus Bacillus subtilis ATCC PTA-6737 atļaujā, lai šo piedevu varētu izmantot gaļas cāļu barībā, kas satur tādus kokcidiostatus kā maduramicīnamonijs, monenzīnnātrijs, narazīns vai robenidīna hidrahlorīds. Lai minēto pieprasījumu pamatotu, atļaujas turētājs iesniedza attiecīgos datus.
(5)
Iestāde 2010. gada 7. oktobra atzinumā secināja, ka piedeva Bacillus subtilis ATCC PTA-6737 ir savietojama ar maduramicīnamoniju, monenzīnnātriju, narazīnu, robenidīna hidrahlorīdu (3).
(6)
Regulas (EK) Nr. 1831/2003 5. panta nosacījumi ir izpildīti.
(7)
Tāpēc attiecīgi jāgroza Regula (ES) Nr. 107/2010.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 107/2010 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 23. februārī

Labels: 0
16
17
6